./data/phi0474/phi024/phi0474.phi024.perseus-lat2.xml
M. Tullius Cicero
est enim dictum ab illis fore qui dicerent uxores suas a cena redeuntis attrectatas esse a Caelio  graves erunt homines qui hoc iurati dicere audebunt, cum sit eis confitendum numquam se ne congressu quidem et constituto coepisse de tantis iniuriis experiri   sed totum genus oppugnationis huius, iudices, et iam prospicitis animis et, cum inferetur, propulsare debebitis  non enim ab isdem accusatur M Marcus Caelius a quibus oppugnatur; palam in eum tela iaciuntur, clam subministrantur